ODGOVORI NA PITANJA

vezana uz Poziv na dostavu projektnih prijedloga

*UP.02.1.1.13 „Zaželi-Program zapošljavanja žena – faza II“*

*Pitanja pristigla na esf.info@mrms.hr od 27. 2. do 6. 3. 2020.*

U interesu jednakog postupanja prema svim prijaviteljima, Ministarstvo rada i

mirovinskoga sustava u okviru ovog dokumenta, a čija je svrha pojasniti uvjete

natječajne dokumentacije, daje mišljenje o prihvatljivosti određenog prijavitelja,

projekta ili aktivnosti u okviru dostupnih informacija iz pitanja dostavljenih od strane

potencijalnih prijavitelja.

|  |  |  |
| --- | --- | --- |
|  RB. | PITANJE | ODGOVOR |
|  | Kao Korisnik bespovratnih sredstava iz Europskog socijalnog fonda potpisali smo Ugovor o dodjeli bespovratnih sredstava za projekte koji se financiraju iz ESF -a u financijskom razdoblju 2014. – 2020. ( ZAŽELI – PROGRAM ZAPOŠLJAVANJA ŽENA ). Predmetni Ugovor smo potpisali 15.06. 2018. godine. U članku 2 .Ugovora – Provedba i financijsko razdoblje Projekta, stavak 2.2. se navodi da razdoblje provedbe projekta započinje datumom zadnjeg potpisa Ugovora ( 15.06.2018.) te traje 30 mjeseci.Prema čl. 8 -Ostali uvjeti- stavak 8.11. pružanje usluge podrške starijim osobama i osobama u nepovoljnom položaju prihvatljivo je u najdužem trajanju od 24 mjeseca po zaposlenoj ženi, pripadnici ciljne skupine.Ugovori o radu pripadnica ciljne skupine završavaju s datumom 31.07.2020. godine. Dakle, aktivnosti projekta koje su uključivale zapošljavanje i obrazovanje ciljne skupine završavaju 31.07.2020.godine. S obzirom da je u tijeku natječaj ZAŽELI – program zapošljavanja žena – faza II, prema kojem Pozivu na dostavu projektnih prijedloga se mogu prijaviti Prijavitelji – Korisnici iz ugovora o dodjeli bespovratnih sredstava iz Poziva „Zaželi – program zapošljavanja žena“ ( UP.02.1.1.05), a koji završavaju unutar 4 mjeseca od trenutka prijave na Poziv, molimo Vas da nam odgovorite s kojim datumom možemo izvršiti prijavu na predmetni Poziv? | Završetkom provedbe projekta smatra se završetak provedbe svih aktivnosti projekta, odnosno istek 30 mjeseci provedbe u ovom konkretnom slučaju.S obzirom da je riječ o otvorenom trajnom postupku dodjele bespovratnih sredstava te da rok za podnošenje projektnih prijedloga istječe 28. veljače 2021. godine, kao Prijavitelj – Korisnik iz ugovora o dodjeli bespovratnih sredstava iz Poziva „Zaželi – program zapošljavanja žena“ (UP.02.1.1.05.) svoj projektni prijedlog moći ćete podnijeti kada predmetni ugovor bude završavao unutar 120 dana od trenutka prijave na Poziv „Zaželi – program zapošljavanja žena – faza II“ (UP.02.1.1.13), pod uvjetom da Poziv nije obustavljen. |
|  | Zanima nas je li u trošak nabave opreme opravdana nabavka laptopa i skenera?Pošto, u fazi II ćemo se prijaviti samostalno, a u prijašnjem Poziv "Zaželi- program zapošljavanja žena" bili smo u partnerstvu s drugom udrugom koja je obavljala sve aktivnosti vezano za provedbu projekta.  | Sukladno Uputama za prijavitelje, poglavlje 4.1.1. točka 1.2.4., troškovi nabave opreme su prihvatljiv trošak ukoliko se jasno mogu povezati s projektnim aktivnostima i doprinose ostvarenju ciljeva projekta, pri čemu trošak nabave opreme za provedbu projektnih aktivnosti ne smije premašiti 2% svih ugovorenih prihvatljivih troškova projekta.Ako se oprema planira koristiti u svrhu upravljanja projektom, isto se smatra neprihvatljivim izdatkom. Prihvatljivo je samo korištenje opreme izravno za provedbu projektnih aktivnosti te svrha opreme mora biti jasno vidljiva i dobro obrazložena u projektnom prijedlogu. |
|  | 1. Je li dozvoljen trošak božićnica i regresa za zaposlene žene, s obzirom da pod poglavljem 4.1.2. Neprihvatljivi izdaci stoji kako nije dozvoljen trošak plaćanja neoporezivih bonusa zaposlenima, a na radionici nam je rečeno da je dozvoljeno?Isto tako, ako je dozvoljen trošak božićnica i regresa za zaposlene žene, je li on dozvoljen i za projektni tim koji radi na upravljanju projektom?2. Nadalje, navode li se pod stavkom „Ukupni izravni troškovi osoblja“ po fiksnoj stopi 20% isključivo iznosi plaća za osobe zaposlene na upravljanju projektom i aktivnostima ili se tu mogu predvidjeti još i troškovi npr. režija, uredskog materijala, poštanski troškovi, logistički troškovi, odnosno nekakvi neizravni troškovi koji će nastati kroz provedbu projekta jer u toj stavci uglavnom ostaje još prostora nakon što se obračuna plaća projektnog tima?3. Je li dozvoljen trošak prijevoza s posla i na posao za članove projektnog tima? Ako je dozvoljen, ubrajaju li se u „Ukupan iznos izravnih troškova osoblja“ dobiven primjenom fiksne stope 20% svih ostalih izravnih troškova? | 1. Da, isto je prihvatljiv trošak najviše u neoporezivom godišnjem iznosu. Navedeno se odnosi na zaposlene žene – pripadnice ciljane skupine. Božićnice, regresi i sl. smatraju se prigodnim nagradama/naknadama radniku, a ne bonusima. Za troškove osoblja je predviđeno korištenje pojednostavljene mogućnosti financiranja za izravne troškove osoblja koji se izračunavaju primjenom fiksne stope od 20% ostalih izravnih troškova koji nisu troškovi osoblja te operacije. S obzirom na navedenu metodu izračuna, za troškove osoblja nije prihvatljiv dodatni trošak božićnica i regresa. Molimo da za detaljnije informacije o priznavanju troškova plaća i vezanih davanja konzultirate trenutno važeću Uputu o prihvatljivosti troškova plaća i troškova povezanih s radom u okviru europskog socijalnog fonda u Republici Hrvatskoj 2014. – 2020. (objavljena na [www.esf.hr](http://www.esf.hr), pod Važni dokumenti).2. U okviru ovoga Poziva na dostavu projektnih prijedloga nisu predviđeni neizravni troškovi.Prihvatljivi izravni troškovi osoblja koji se računaju primjenom fiksne stope od 20 % uključuju plaće, poreze, doprinose za mirovinsko i obavezno zdravstveno osiguranje, materijalna prava ako je primjenjivo te ostale propisane troškove koji su uključeni u naknade za rad osoblja zaposlenog na projektu na neodređeno i/ili određeno vrijeme, a koji proizlaze iz pravnog okvira kojim se uređuje područje radnih odnosa. U izravne troškove osoblja nisu uključeni neizravni troškovi.4. Troškovi prijevoza na posao i s posla se smatraju izravnim troškovima osoblja, s obzirom da se odnose na materijalna prava koja proizlaze iz pravnog okvira kojim se uređuje područje radnih odnosa. Slijedom navedenog, izračun navedenih troškova se provodi po metodologiji navedenoj u Uputama za prijavitelje, poglavlje 4.1.1., točka 2., te stoga troškovi prijevoza na posao i s posla za članove projektnog tima nisu prihvatljivi unutar zasebne stavke troška, već će biti obuhvaćeni spomenutim izračunom.  |
|  | Nositelj koji provodi projekt u okviru Poziva „Zaželi“ (UP.02.1.1.05) sukladno UzP ne može se prijaviti na Zaželi - faza II ako projekt ne završava u roku 120 dana od dana zaprimanja projektne prijave.Pitanja i odgovori: "Sukladno I. izmjenama natječajne dokumentacije Prijavitelji i/ili Partneri u okviru ovog Poziva koji su bili/jesu Partneri na projektima ugovorenima u okviru Poziva „Zaželi - program zapošljavanja žena“ (UP.02.1.1.05) te u sklopu istih zapošljavali žene na projektnim aktivnostima, ne smiju istovremeno u okviru provedbe projektnih aktivnosti ovog Poziva zapošljavati iste žene te pružati usluge potpore i podrške istim krajnjim korisnicima obuhvaćenima ugovorima iz Poziva „Zaželi - program zapošljavanja žena“ (UP.02.1.1.05), za vrijeme dok ti ugovori traju (aktivnosti ne smiju biti dvostruko financirane)."Te je navedeno "Korisnici ugovora o dodjeli bespovratnih sredstava iz Poziva „Zaželi - program zapošljavanja žena“ (UP.02.1.1.05) mogu biti Partner Prijavitelju na ovom Pozivu, ali samo u slučaju da se projektni prijedlog iz ovog Poziva odnosi na zapošljavanje novih žena i uključivanje novih krajnjih korisnika, različitih od onih iz ugovora iz Poziva „Zaželi - program zapošljavanja žena“ (UP.02.1.1.05)."U našem primjeru nositelj ne zapošljava žene, već žene zapošljava partner.Partner koji zapošljava žene je prihvatljiv prijavitelj i nema ograničenje od 120 dana, a nositelj koji ne zapošljava žene ima ograničenje.Ukoliko se na Zaželi - faza II prijavi partner iz UP.02.1.1.05., odobri mu se projekt i ne počne odmah sa zapošljavanjem nego pričeka da istekne prvi ugovor UP.02.1.1.05 (npr. do 6 mjeseci koliko je moguće sukladno izračunu 12 mjeseci rada + 6 mjeseci = 18 mjeseci), mogu se zaposliti iste žene i uzeti isti korisnici? "...ne smiju istovremeno u okviru provedbe projektnih aktivnosti ovog Poziva zapošljavati iste žene te pružati usluge potpore i podrške istim krajnjim korisnicima obuhvaćenima ugovorima iz Poziva „Zaželi - program zapošljavanja žena“ (UP.02.1.1.05), za vrijeme dok ti ugovori traju (aktivnosti ne smiju biti dvostruko financirane)."Naprotiv, ako sadašnji korisnik čeka 120 dana do isteka postojećeg ugovora, riskira potrošnju alokacije i dovodi se u situaciju da izgubi mogućnost prijave na Zaželi - faza II, što ga stavlja u neravnopravni položaj u odnosu na partnera iz projekta UP.02.1.1.05.Partner iz poziva UP.02.1.1.05 može sukladno UzP i pitanjima i odgovorima biti u Pozivu Zaželi - faza II nositelj, a korisnik iz poziva UP.02.1.1.05 partner u Pozivu Zaželi - faza II? Može li korisnik iz poziva UP.02.1.1.05 biti partner u prijavi Zaželi - faza II u kojoj bi se nakon isteka ugovora UP.02.1.1.05 zaposlile iste žene, uzeli isti korisnici?Postavlja se pitanje koja je svrha ograničenja od 120 dana, osim što korisnike i partnere iz poziva UP.02.1.1.05 stavlja u nejednak položaj za prijavu na Poziv Zaželi – faza II? Ovakve UzP i njihovo tumačenje kroz pitanja i odgovore dovode do nejednakog položaja korisnike iz Poziva „Zaželi - program zapošljavanja žena“ UP.02.1.1.05 i partnere iz poziva UP.02.1.1.05. Koja je svrha odredbe da sadašnji korisnici moraju čekati 120 dana (iako kao ni partneri ne bi zapošljavali žene dok traje prvi ugovor, niti imali iste korisnike i ne bi došlo do dvostrukog financiranja), ako partneri iz poziva (UP.02.1.1.05) mogu odmah podnijeti projektnu prijavu i time biti u prednosti?Ovakvim odredbama prijavitelji su stavljeni u nejednak položaj, te Vas molimo da razmislite o prilagodbi UzP na način da se omogući dosadašnjim prijaviteljima/korisnicima i partnerima (iz poziva UP.02.1.1.05.) jednak položaj u kandidiranju na Poziv Zaželi – Faza II. | Prijavitelji su nositelji projekta, odnosno podnose projektne prijave. Bespovratna sredstva se dodjeljuju u skladu s uvjetima utvrđenima u Općim uvjetima koji se primjenjuju na projekte financirane iz Europskog socijalnog fonda u financijskom razdoblju 2014.-2020. te Posebnim uvjetima svakog pojedinačnog ugovora o dodjeli bespovratnih sredstava.Članak 4. Općih uvjeta ugovora utvrđuje da je provedba projekta isključiva odgovornost Korisnika (u trenutku prijave Prijavitelja projektnog prijedloga), čak i kada Korisnik provodi projekt s jednim ili više partnera, odnosno Korisnik projekta - jedinica lokalne i područne (regionalne) samouprave ili neprofitna organizacija koja provodi projekt - izravno je odgovorna za početak, upravljanje, provedbu i rezultate projekta. Korisnik je odgovoran za kvalitetno planiranje proračuna projekta te za ispravnu i uspješnu provedbu aktivnosti.Dakle, s obzirom na sve navedeno, kriterij od 120 dana primjenjuje se na Korisnika projekta, budući on ima isključivu odgovornost za provedbu projekta. Dodatno, ugovorne strane, odnosno potpisnici ugovora o dodjeli bespovratnih sredstava su Ministarstvo rada i mirovinskoga sustava, u ulozi Upravljačkog tijela, Hrvatski zavod za zapošljavanje, Ured za financiranje i ugovaranje projekata Europske unije, u ulozi Posredničkog tijela razine 2, te Korisnik (do tog trenutka Prijavitelj), kao treća ugovorna strana, koja preuzima obvezu provedbe projekta sukladno opisu i opsegu projekta, a u skladu s Općim i Posebnim uvjetima ugovora. Korisnik i Partner na projektu svoje odnose, obveze i zadaće na projektnim aktivnostima međusobno samostalno uređuju.U pogledu zapošljavanja istih žena kao u prethodnom Pozivu, napominjemo sljedeće:Projektne prijedloge u okviru kojih bi se zapošljavale iste žene, koje su bile zaposlene u okviru projekata iz Poziva „Zaželi - program zapošljavanja žena“ (UP.02.1.1.05), mogu podnijeti ili novi Prijavitelji (koji nisu bili Korisnici u Pozivu UP.02.1.1.05) ili Prijavitelji - Korisnici iz ugovora o dodjeli bespovratnih sredstava iz Poziva UP.02.1.1.05, a koji završavaju unutar 120 dana od trenutka prijave na Poziv „Zaželi - program zapošljavanja žena - faza II“ (UP.02.1.1.13).Korisnici iz ugovora o dodjeli bespovratnih sredstava iz Poziva UP.02.1.1.05, a koji završavaju izvan razdoblja od 120 dana od trenutka prijave na Poziv UP.02.1.1.13, mogu biti Partner Prijavitelju na ovom Pozivu, ali samo u slučaju da se projektni prijedlog iz ovog Poziva odnosi na zapošljavanje novih žena i uključivanje novih krajnjih korisnika, različitih od onih iz ugovora iz Poziva UP.02.1.1.05.Dakle, ako Korisnik iz ugovora o dodjeli bespovratnih sredstava iz Poziva UP.02.1.1.05 želi kroz aktivnosti Poziva UP.02.1.1.13 zapošljavati iste žene/obuhvatiti iste krajnje korisnike kao u prethodnom Pozivu, a kako bi nastavio provoditi takve aktivnosti nakon što su iste završene na temelju ugovora iz Poziva UP.02.1.1.05, onda svoj projektni prijedlog treba podnijeti kada predmetni ugovor o dodjeli bespovratnih sredstava bude završavao unutar 120 dana od trenutka prijave na Poziv UP.02.1.1.13, pod uvjetom da Poziv nije obustavljen. Ako navedeni Korisnik želi zapošljavati nove žene i obuhvatiti nove krajnje korisnike, različite od onih iz ugovora iz Poziva UP.02.1.1.05, a kako bi zadovoljio pojačane potrebe lokalnih zajednica kroz uključivanje onih žena/krajnjih korisnika koji dosad nisu bili uključeni u „Zaželi“, tada može biti Partner Prijavitelju na Pozivu UP.02.1.1.13, pritom poštujući propisane kriterije i uvjete natječajne dokumentacije.Sukladno točki 8.2.2. Posebnih uvjeta ugovora, Posredničko tijelo razine 2 vršit će provjeru podataka o zaposlenim pripadnicama ciljane skupine te krajnjim korisnicima uključenima u projektne aktivnosti, s ciljem izbjegavanja dvostrukog financiranja. |
|  | Molim da razmislite o mogućnosti da ipak odobrite sredstva za neizravan trošak budući provoditelji projekta zaista imaju dosta troškova koje nije dopušteno planirati unutar proračuna projekta, a trošak postoji i moramo ga podmiriti.Za neke od prijavitelja, s naglaskom na neprofitne organizacije je nemoguće podmiriti troškove koji će nastati provedbom projekta npr: potrošnog uredskog materijala, osiguranja od nezgode, zaštite na radu itd. Predlažem da prilikom odobravanja sredstava uvrstite taj trošak u iznosu od bar 5 % od Izravnog troška osoblja i to svim prijaviteljima. Nevjerojatno je da mislite da se projekt od par milijuna kuna može provesti bez neizravnih troškova, posebno obzirom na to da su nam strogo određeni troškovi koje možemo planirati.  | U slučaju ovog Poziva, primjenjuje se samo fiksna stopa od 20% za izračun izravnih troškova osoblja te nije predviđena stopa za neizravne troškove.  |
|  | Zanima nas da li je ovaj natječaj otvoren samo za već postojeće prijavitelje/prevoditelje iz faze I ili se mogu javiti i novi?  | Na ovaj se Poziv mogu prijaviti novi prijavitelji, kao i prijavitelji (Korisnici ugovora o dodjeli bespovratnih sredstava) iz prethodnog Poziva „Zaželi – program zapošljavanja žena“ (UP.02.1.1.05) kojima je prethodni ugovor istekao, a sukladno uvjetima Uputa za prijavitelje, iznimno se na ovaj Poziv mogu prijaviti Prijavitelji - Korisnici iz ugovora o dodjeli bespovratnih sredstava iz Poziva „Zaželi - program zapošljavanja žena“ (UP.02.1.1.05), koji imaju još uvijek aktivne ugovore, pod uvjetom da isti završavaju unutar 120 dana od trenutka prijave na ovaj Poziv. |
|  | Što se događa s izravnim troškovima osoblja u slučaju kad je Prijavitelj udruga bez zaposlenika i koja će za upravljanje projektom i administraciju angažirati vanjske stručnjake? U Uputama za prijavitelje navedeno je kako svi projektni prijedlozi moraju imati uključenu kategoriju izravnih troškova osoblja od 20 %, ali u ovom slučaju taj iznos ne može biti namjenski utrošen. | Izravni troškovi osoblja su izravni troškovi rada koji imaju obilježja radnog odnosa (temelje se na npr. ugovoru o radu, rješenju o rasporedu na radno mjesto ili sl. dokumentu, a obračunavaju se platnom listom). Trošak upravljanja projektom prihvatljiv je kao vanjska usluga, no u tom slučaju ne računa se u okviru izravnih troškova osoblja primjenom fiksne stope od 20 %.Svi projektni prijedlozi moraju imati uključenu kategoriju izravnih troškova osoblja od 20%. Napominjemo kako nije propisano da osoblje koje radi na upravljanju projektom mora biti postojeći zaposlenik, već se može raditi i o novom zapošljavanju, a dodatno, troškovi osoblja se ne odnose nužno samo na osoblje za upravljanje projektom i administraciju, već i za bilo koje drugo osoblje koje radi izravno na provedbi aktivnosti (npr. koordinatori žena). Prilikom planiranja troškova plaća, kao i ostalih troškova povezanih s radom, potrebno je pridržavati se važeće Upute o prihvatljivosti troškova plaća i troškova povezanih s radom u okviru Europskog socijalnog fonda u RH 2014. – 2020. (objavljena na www.esf.hr, pod Važni dokumenti). Korisnik je odgovoran za namjensko trošenje sredstava projekta. |
|  | Budući da bicikli koje su gerontodomaćice koristile kao prijevozno sredstvo u provedbi faze I projekta Zaželi više nisu prihvatljiv trošak, na koji ćemo način obračunavati i isplaćivati putne troškove u fazi II? Hoće li biti prihvatljivo:a) obračunavati troškove prijevoza automobilom u stvarno prijeđenoj udaljenosti u iznosu od 2,00 kune po prijeđenom kilometrub) isplatiti iznos u visini izdataka prijevoza mjesnim/međumjesnim javnim prijevozom na posao i s posla u visini cijene mjesečne/pojedinačne prijevozne karte (izračunatog u visini cijene prijevoza utvrđene na približno jednakim udaljenostima kada na području Grada ne postoji organizirani prijevoz) c) isplatiti iznos u skladu s kolektivnim ugovorom za namještenike Grada? | Za pripadnice ciljane skupine prihvatljivi su troškovi prijevoza od mjesta stanovanja do mjesta rada te tijekom rada (do svih lokacija koje uključuju aktivnosti pružanja potpore i podrške) kao i troškovi prijevoza od mjesta stanovanja do mjesta obrazovanja. Korisnik troškove prijevoza od mjesta stanovanja do mjesta rada te tijekom rada obračunava u skladu s važećim propisima i nacionalnim zakonodavstvom.Napominjemo da je trošak prema cijeni mjesečne/pojedinačne prijevozne karte bez kupljene karte prihvatljiv samo za naknadu troška prijevoza na posao i s posla, a bilo kakva isplata troškova u skladu s kolektivnim ugovorom primjenjiva je samo za zaposlenike na koje se kolektivni ugovor odnosi.  |
|  | Zanima nas da li ostaje isti broj žena prilikom nove prijave, ili možemo povećati broj žena u novom pozivu.Možemo li zaposliti ženu bez osnovne škole, i moramo li je slati na osposobljavanje da završi osnovnu školu. | Poziv „Zaželi - program zapošljavanja žena“ (UP.02.1.1.05) i Poziv „Zaželi - program zapošljavanja žena - faza II“ (UP.02.1.1.13) dva su zasebna i odvojena Poziva. Pri podnošenju projektnog prijedloga na Poziv „Zaželi - program zapošljavanja žena - faza II“ (UP.02.1.1.13), prijavitelji se trebaju pridržavati uvjeta i kriterija propisanih predmetnim Pozivom, neovisno o uvjetima prethodnog Poziva. Dakle, prijavitelji u projektnoj prijavi na Poziv „Zaželi - program zapošljavanja žena - faza II“ (UP.02.1.1.13) sami definiraju broj žena koji će zaposliti, ovisno o vlastitim provedbenim kapacitetima te situaciji na lokalnom tržištu rada. Taj broj u projektnoj prijavi za ovaj Poziv može biti veći, manji ili jednak broju žena koji je Prijavitelj zapošljavao u fazi I, pri čemu napominjemo da se na ovaj Poziv mogu prijaviti Korisnici iz ugovora o dodjeli bespovratnih sredstava iz Poziva „Zaželi - program zapošljavanja žena“ (UP.02.1.1.05), a koji završavaju unutar 120 dana od trenutka prijave na ovaj Poziv.Broj žena pripadnica ciljane skupine koje će se zaposliti u svrhu potpore i podrške starijim osobama i osobama u nepovoljnom položaju predstavlja doprinos jednom od obveznih pokazatelja Poziva: *CO01 nezaposleni, uključujući dugotrajno nezaposlene*.Pokazatelje je potrebno realno kvantificirati te će Korisnik pri provedbi projekta morati osigurati dokazne dokumente o ispunjenju pokazatelja.U pogledu obrazovanosti žena koje će se zaposliti, Uputama za prijavitelje definirana je ciljana skupina Poziva, a odnosi se na nezaposlene žene s najviše završenim srednjoškolskim obrazovanjem koje su prijavljene u evidenciju nezaposlenih HZZ-a, s naglaskom na teže zapošljive skupine u lokalnoj zajednici. Pojam „najviše završeno srednjoškolsko obrazovanje“ podrazumijeva osobe bez završene osnovne škole, sa završenih nekoliko razreda osnovne škole, završenom osnovnom školom, nezavršenom srednjom školom, odnosno najviše završenom srednjom školom. Dakle, možete zaposliti bilo koju od nabrojanih kategorija pa tako i ženu bez završene osnovne škole.Žene zaposlene u okviru projekta mogu se uključiti u aktivnosti obrazovanja i osposobljavanja. Obrazovnu instituciju i program bira Korisnik, a sukladno potrebama na tržištu rada lokalnih zajednica te iskazanim interesima žena, njihovim mogućnostima i sposobnostima, pri čemu su prihvatljivi samo programi verificirani od strane nadležnih tijela, kojima se stječe javna isprava. S obzirom da završetkom programa završavanja osnovne škole osoba stječe javnu ispravu, moguće je predvidjeti ovakvo obrazovanje u okviru projekta. No, pritom napominjemo da ako su takvi obrazovni programi već financirani iz nekog drugog izvora treba voditi računa da u tom slučaju ne mogu biti prihvatljiv trošak i u okviru ovog projekta (zabrana dvostrukog financiranja).  |
|  | Ako potencijalni prijavitelj koji dosad nije provodio projekt iz Zaželi 1, namjerava prijaviti projekt na Zaželi 2 s tim da provodi aktivnosti na području Općina koje mu neće biti partneri u projektu, ali te iste Općine su pod ugovorom u Zaželi 1 te su partneri drugoj Udruzi. Pitanje je da li Udruga koja ni na koji način nije uključena u program Zaželi 1, može zaposliti iste žene i pružati korisnicima uslugu iz Zaželi 1, nakon što ženama istekne Ugovor o radu ili su žene i korisnici pod obveznom do kraj Ugovora o dodjeli bespovratnih sredstava iz Poziva - "ZAŽELI 1 - program zapošljavanja žena" (UP.02.1.1.05). | Ako prijavitelj na Poziv „Zaželi - program zapošljavanja žena - faza II“ (UP.02.1.1.13) nije bio niti Korisnik, niti Partner u Pozivu „Zaželi - program zapošljavanja žena“ (UP.02.1.1.05) te u svom projektnom prijedlogu nema partnerstvo s partnerom koji je bio Korisnik i/ili Partner u prethodnom Pozivu, tada je prihvatljivo zapošljavanje istih pripadnica ciljane skupine koje u trenutku ulaska u projektne aktivnosti projekta iz Poziva UP.02.1.1.13 moraju ispunjavati uvjete propisane za ciljane skupine sukladno točki 1.4 Uputa za prijavitelje (nezaposlene žene prijavljene u evidenciju nezaposlenih HZZ-a s najviše završenim srednjoškolskim obrazovanjem). U opisanom slučaju, nakon prestanka sudjelovanja pojedinog sudionika (žena i krajnjih korisnika) u aktivnosti projekta, žene i krajnji korisnici mogu se uključiti u novi projekt. Datum prestanka sudjelovanja (izlaska) je dan kada je pojedini sudionik izašao iz projektne aktivnosti (primjerice: završio pohađanje radionice/programa, istek ugovora o radu i sl.) te nije ponovno ušao u istu ili drugu aktivnost u okviru istog projekta. Datum prestanka sudjelovanja se veže uz pojedinu osobu te ne mora biti povezan (često i nije) s datumom završetka projekta. S druge strane, u pogledu obveze Korisnika (provoditelja projekta), završetkom provedbe projekta smatra se završetak provedbe svih aktivnosti projekta, odnosno istek ugovorenih mjeseci provedbe projekta.  |
|  | Sukladno izmjenama natječajne dokumentacije, da li se kao prijavitelj odnosno nositelj može prijaviti JLS koji je u trenutnom projektu (UP.02.1.1.05) partner,dok bi trenutni prijavitelj (JLS) imao ulogu partnera?Naravno, novi projekt bi obuhvatio nove žene pripadnice ciljane skupine i nove korisnike (starije i nemoćne osobe). | JLS koja je Partner na projektu ugovorenom u okviru Poziva „Zaželi - program zapošljavanja žena“ (UP.02.1.1.05) može biti Prijavitelj na Poziv „Zaželi - program zapošljavanja žena - faza II“ (UP.02.1.1.13), no ne smije istovremeno u okviru provedbe projektnih aktivnosti ovog Poziva zapošljavati iste žene te pružati usluge potpore i podrške istim krajnjim korisnicima obuhvaćenima ugovorima iz Poziva UP.02.1.1.05, za vrijeme dok ti ugovori traju (aktivnosti ne smiju biti dvostruko financirane).Korisnik ugovora iz Poziva UP.02.1.1.05 (u Vašem slučaju JLS) može biti Partner Prijavitelju na Pozivu UP.02.1.1.13, ali samo u slučaju da se projektni prijedlog iz ovog Poziva odnosi na zapošljavanje novih žena i uključivanje novih krajnjih korisnika, različitih od onih iz ugovora iz Poziva UP.02.1.1.05.Budući se u Vašem slučaju radi o zapošljavanju novih žena i uključivanju novih krajnjih korisnika, možete biti Prijavitelj u Pozivu UP.02.1.1.13, u partnerstvu s Korisnikom ugovora iz Poziva UP.02.1.1.05. |
|  | 1. Želimo se prijaviti na Poziv Zaželi - faza II. Da li je prihvatljiv prijavitelj ukoliko je partner na Zaželi programu Korisnika iz faze 1 čiji projekt unutar prijašnjeg poziva završava u listopadu 2020. godine. Partnerska uloga sastoji se od koordinacije zaposlenica na terenu sa 33,33 %posto mjesečnog angažmana unutar elementa UP i ne zapošljava žene ?2. Da li moguće predvidjeti trošak minimalne plaće za nove zaposlenice u iznosu od 5000 kn netto?3. Da li su prihvatljivi režijski troškovi (struja, voda, odvoz smeća i sl.) i bankovne naknade unutar 12 mjeseci trajanja projekta tj, u vrijeme zapošljavanja žena kada su isti i povezani sa aktivnostima nastalim unutar projekta, a biti će dokazivi računima u tom periodu? | 1. Partner na projektu ugovorenom u okviru Poziva „Zaželi - program zapošljavanja žena“ (UP.02.1.1.05) može biti Prijavitelj na Poziv „Zaželi - program zapošljavanja žena - faza II“ (UP.02.1.1.13), no ako je u sklopu ugovora iz Poziva UP.02.1.1.05 zapošljavao žene na projektnim aktivnostima, ne smije istovremeno u okviru provedbe projektnih aktivnosti ovog Poziva zapošljavati iste žene te pružati usluge potpore i podrške istim krajnjim korisnicima obuhvaćenima ugovorima iz Poziva UP.02.1.1.05, za vrijeme dok ti ugovori traju (što u Vašem upitu nije slučaj).2. Troškovi plaća pripadnica ciljane skupine prihvatljivi su u iznosu minimalne plaće sukladno važećoj Uredbi Vlade RH o visini minimalne plaće za tekuću godinu (trošak bruto 2 plaće). Odnosno prilikom pravdanja sredstava prihvatljiv trošak bit će isključivo iznos minimalne plaće prema važećoj Uredbi o iznosu minimalne plaće u pojedinoj godini.Međutim, prilikom planiranja troškova plaća pripadnica ciljane skupine treba voditi računa o procjeni povećanja minimalne plaće, odnosno u prijavi/planiranju proračuna moguće je predvidjeti te navesti procijenjeni uvećani bruto 2 izračun.3. Režijski troškovi, bankovne naknade i sl. spadaju u neizravne troškove, s obzirom na to da nisu u izravnoj vezi s ostvarenjem jednog ili više ciljeva projekta, odnosno nisu izravno povezani ili se ne mogu povezati s pojedinačnom aktivnošću projekta. Takvi troškovi uključuju troškove za koje je teško utvrditi točan iznos koji se može pripisati određenoj aktivnosti odnosno troškove kod kojih je iznos moguće procijeniti samo izračunom po posebnoj metodologiji.U okviru ovoga Poziva na dostavu projektnih prijedloga nisu predviđeni neizravni troškovi. |
|  | Molim Vas da mi pojasnite prihvatljivu stavku Radne opreme. U prvom setu pitanja i odgovora odgovorili ste da odjeća nije prihvatljiv trošak, a u Uputama za prijavitelje u točki 1.2. trošak nabave opreme je prihvatljiv trošak ako se jasno može povezati s projektnim aktivnostima i doprinose ostvarenju ciljeva projekta. Zanima me zašto radna odjeća nije prihvatljiv trošak? Jasno je navedeno da je jedan od ciljeva ovog projekta smanjenje siromaštva. Zašto bi zaposlene žene sa svojim minimalnim plaćama morale same sebi osigurati odjeću u kojoj bi radile? Također, podsjećam da kako se radi o ruralnim sredinama i ženama koje nemaju puno radnog iskustva i zasigurno nemaju niti financijske mogućnosti za radnu odjeću.Ista radna odjeća za sve žene bi zasigurno pridonijela tome da sve budu jednake.Pozivam se na vašu Uputu za prijavitelje u točki 1.2. i mi radnu odjeću kao dio radne opreme zasigurno možemo povezati s projektnim aktivnostima i naravno da doprinose cilju projekta ako je to još uvijek borba protiv siromaštva, borba protiv svih oblika diskriminacija i pozitivan utjecaj na niz različitih aspekata socio-ekonomskih problema pojedinaca. | Radna odjeća ne smatra se opremom te ne ulazi u Uputama za prijavitelje definirane troškove pripadnica ciljane skupine. Navedeni troškovi nisu prihvatljivi u okviru predmetnog Poziva.  |
|  | 1. Može li se ugovoriti Vanjska usluga za upravljanje projektom neovisno o tome što u projektu imamo 20% izravnih troškova osoblja? Nije li to dvostruko financiranje?2. Možemo li Vanjsku uslugu za upravljanje projektom staviti u Element Upravljanje projektom i administracija?3. Molimo za tumačenje neprihvatljivog troška: "Naknade plaća za vrijeme privremene nesposobnosti za rad zbog bolesti ili ozljede i privremene spriječenosti obavljanja rada zbog određenog liječenja ili medicinskog ispitivanja koje se ne može obaviti izvan radnog vremena osiguranika na teret sredstava Hrvatskog zavoda za zdravstveno osiguranje"Znači li to da je bolovanje djelatnika neprihvatljivo ili je neprihvatljivo samo nakon 42 dana bolovanja? | 1. Trošak upravljanja projektom prihvatljiv je kao vanjska usluga, pa se navedeni trošak ne financira u okviru izravnih troškova osoblja primjenom fiksne stope od 20 %.S druge strane izravni troškovi osoblja se odnose na izravne troškove rada koji imaju obilježja radnog odnosa (temelje se na npr. ugovoru o radu, rješenju o rasporedu na radno mjesto ili sl. dokumentu, a obračunavaju se platnom listom). Navedeni troškovi se ne odnose samo na troškove osoblja za upravljanje projektom, već i bilo kojeg drugog osoblja koje obavlja projektne aktivnosti (npr. koordinator žena). 2. Da, ali iskazujete kao zaseban trošak, ne u okviru izravnih troškova osoblja primjenom fiksne stope od 20 %.3. Bolovanje djelatnika u trajanju do 42 dana prihvatljiv je trošak, budući da isti predstavlja trošak poslodavca. S obzirom da se nakon isteka 42 dana bolovanja naknada plaće isplaćuje na teret sredstava Hrvatskog zavoda za zdravstveno osiguranje, isto predstavlja neprihvatljiv trošak u okviru ovog Poziva. |
|  | Molim Vas da jasno objasnite novi pojam - NOSITELJI PROJEKTA - koji se provlači kroz gotovo sve Vaše odgovore:1. Tko je nositelj projekta - jeli to PRIJAVITELJ ili su to PRIJAVTELJ I PARTNER?? | Pojam „nositelj projekta“ se tijekom postupka dodjele bespovratnih sredstava odnosi na prijavitelja projekta, odnosno JLS ili neprofitnu udrugu koji podnose projektne prijedloge (prijave), s obzirom na to da su isti (kao potencijalni budući Korisnici) nositelji ugovornih obveza.Za zaprimljene projektne prijedloge provodi se cjelokupni postupak dodjele nakon kojeg se – za prijedloge koji su uspješno ispunili definirane kriterije – donosi Odluka o financiranju i potpisuju ugovori o dodjeli bespovratnih sredstava. Ovim ugovorima se sredstva dodjeljuju Korisniku u svrhu provedbe projekta. Nakon sklapanja ugovora, pojam „nositelj projekta“ odnosi se na Korisnika, potpisnika ugovora o dodjeli bespovratnih sredstava. |
|  |  Poziv na dostavu projektnog prijedloga „Zaželi-program zapošljavanja žena-II faza“, referentna oznaka: UP.02.1.1.13. Molim Vas za pojašnjenjem projektnog prijedloga da li će se na Poziv „Zaželi - program zapošljavanja žena-II faza, moći prijaviti projekti kojima je kraj projekta: 24.03.2021. Nastavno na pokazatelje koji se moraju ostvariti tijekom provedbe, dali je nužno da u II. fazi provedbe projekta budu zaposlene nove žene, ili mogu nastaviti iste samo s većom razinom obrazovanja npr. umjesto programa za gerontodomaćice program za njegovateljice.  | Na Poziv „Zaželi - program zapošljavanja žena - faza II“ (UP.02.1.1.13) ne mogu se prijaviti Prijavitelji - Korisnici iz ugovora o dodjeli bespovratnih sredstava iz Poziva „Zaželi - program zapošljavanja žena“ (UP.02.1.1.05), koji ne završavaju u roku 120 od trenutka prijave na Poziv UP.02.1.1.13. Svoj projektni prijedlog moći ćete podnijeti kada predmetni ugovor bude završavao unutar 120 dana od trenutka prijave na Poziv UP.02.1.1.13, pod uvjetom da Poziv nije obustavljen.Ako ćete projektni prijedlog podnositi kao Prijavitelj (u trenutku kada ugovor iz prethodne faze bude završavao unutar 120 dana od trenutka prijave na Poziv UP.02.1.1.13), tada možete zapošljavati nove ili iste žene koje ste zapošljavali u fazi I, pod uvjetom da žene pri ulasku u projektnu aktivnost moraju ispunjavati uvjete propisane za ciljane skupine sukladno točki 1.4 Uputa za prijavitelje (nezaposlene žene prijavljene u evidenciju nezaposlenih HZZ-a s najviše završenim srednjoškolskim obrazovanjem).Napominjem da se u okviru predmetnog Poziva, ali i Poziva UP.02.1.1.05, žene uključivane u programe obrazovanja odraslih, po završetku kojih, osobe stječu uvjerenje o završenom programu osposobljavanja/usavršavanja ili prekvalifikacije, no istim se ne stječe veća formalna razina obrazovanja. Npr. osoba koja ima završenu osnovnu školi te završi neki od programa osposobljavanja i dalje ima završenu razinu obrazovanja, no osposobljena je za obavljanje određenih poslova/poslova određenog zanimanja, ovisno već o vrsti programa koji je pohađala. |
|  | 1. Naša općina je nositelj projekta "Zaželi- program zapošljavanja žena" (UP.02.1.1.05), koji završava u 03. mjesecu 2021., ja sam voditeljica projekta, te me zanima, ako će se naša općina prijaviti i na Poziv Zaželi Faza 2, mogu li se ja ponovo javiti kao voditeljica tog projekta, dakle je li moguće da voditelj projekta bude ponovno isti? 2. Pošto postoji mogućnost da se u okviru ovog Projekta ponovo zaposle iste žene koje su bile i u "Zaželi- program zapošljavanja žena" (UP.02.1.1.05), znači li to da ako su se već osposobile za gerontodomaćice, možemo ih obučavati za npr. njegovateljice i obrnuto? | Svaki projektni prijedlog je zaseban te je moguće da se po završetku projekta na kojem ste sada angažirani, budete angažirati i na nekom od budućih projekata. Potrebno je voditi računa da se ne radi o projektima koji se odvijaju istovremeno, odnosno da istovremeno niste zaposleni kao voditelj više projekata iz kojih se potražuje trošak plaće (osim ako je slučaj o manjem udjelu rada na pojedinim projektima), a koji bi doveo do dvostrukog financiranja.Moguće je žene pripadnice ciljanih skupina, a koje su bile uključene u projektne aktivnosti/obrazovanje po Pozivu UP.02.1.1.05, budu ponovno uključene u obrazovanje, no u tom slučaju treba voditi računa da se ne radi o istim obrazovnim programima. Cilj obrazovanja u ovom kao i Pozivu UP.02.1.1.05 jest da osobe steknu znanja i vještine tj. završe obrazovane programe kojima stječu javnu ispravu, a što će im omogućiti bolje mogućosti zapošljavanja po završetku projektnih aktivnosti. |